CELEX: 32016D1060
Language: el
Date: 2016-06-29 00:00:00
Title: Εκτελεστική απόφαση (ΕΕ) 2016/1060 της Επιτροπής, της 29ης Ιουνίου 2016, για την τροποποίηση της εκτελεστικής απόφασης 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων

30.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/99
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1060 ΤΗΣ ΕΠΙΤΡΟΠΉΣ
   της 29ης Ιουνίου 2016
   για την τροποποίηση της εκτελεστικής απόφασης 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως τα άρθρα 8 και 9,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (2), και ιδίως τα άρθρα 13 και 15,
   Εκτιμώντας τα ακόλουθα:
   
               (1)
            
            
               Με τον εκτελεστικό κανονισμό (ΕΕ) αριθ. 1238/2013 (3) το Συμβούλιο επέβαλε οριστικό δασμό αντιντάμπινγκ στις εισαγωγές προς την Ένωση φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας («ΛΔΚ»).
            
         
               (2)
            
            
               Με τον εκτελεστικό κανονισμό (ΕΕ) αριθ. 1239/2013 (4) το Συμβούλιο επέβαλε επίσης οριστικό αντισταθμιστικό δασμό στις εισαγωγές στην Ένωση φωτοβολταϊκών συστοιχιών κρυσταλλικού πυριτίου και των βασικών συστατικών στοιχείων (δηλαδή κυψέλες) καταγωγής ή προέλευσης ΛΔΚ.
            
         
               (3)
            
            
               Με την εκτελεστική απόφαση 2013/707/ΕΕ (5) η Επιτροπή αποδέχθηκε την ανάληψη υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας.
            
         
               (4)
            
            
               Η εταιρεία«Shanghai Chaori International Trading Co. Ltd.» («η εν λόγω εταιρεία»), πρόσθετος κωδικός TARIC B872, της οποίας η ανάληψη υποχρέωσης έγινε αποδεκτή με την εκτελεστική απόφαση 2013/707/ΕΕ, ενημέρωσε την Επιτροπή για την αλλαγή της επωνυμίας της σε «GCL System Integration Technology Co., Ltd.».
            
         
               (5)
            
            
               Το 2014 η εν λόγω εταιρεία είχε κηρυχθεί σε πτώχευση. Κατά τη διάρκεια του Φεβρουαρίου 2015, η εν λόγω εταιρεία εξαγοράστηκε από την εταιρεία «Jiangsu GCL Energy Co., Ltd.», η οποία ανήκει σε όμιλο εταιρειών με τον πρόσθετο κωδικό TARIC B850.
            
         
               (6)
            
            
               Η εν λόγω εταιρεία ισχυρίστηκε ότι η αλλαγή της επωνυμίας της δεν επηρεάζει το δικαίωμά της να εξακολουθεί να επωφελείται από τους ατομικούς δασμολογικούς συντελεστές που εφαρμόζονται σε αυτήν.
            
         
               (7)
            
            
               Ωστόσο, ως αποτέλεσμα της εξαγοράς, η εν λόγω εταιρεία δεν άλλαξε μόνο την επωνυμία της σε «GCL Technology Co., Ltd.», αλλά έγινε επίσης μέρος του ομίλου εταιρειών με τον πρόσθετο κωδικό TARIC B850 (6).
            
         
               (8)
            
            
               Τόσο η εν λόγω εταιρεία όσο και ο όμιλος εταιρειών που αναφέρονται στην αιτιολογική σκέψη 7 αποτελούν αντικείμενο ανάληψης υποχρέωσης. Ως εκ τούτου, η Επιτροπή κατέληξε στο συμπέρασμα ότι η αλλαγή επωνυμίας δεν επηρεάζει κατά κανένα τρόπο τα συμπεράσματα της εκτελεστικής απόφασης 2013/707/ΕΕ.
            
         
               (9)
            
            
               Η Επιτροπή ενημέρωσε όλα τα ενδιαφερόμενα μέρη σχετικά με τα ουσιώδη πραγματικά περιστατικά και το σκεπτικό βάσει των οποίων επρόκειτο να τροποποιηθούν οι εκτελεστικοί κανονισμοί (ΕΕ) αριθ. 1238/2013 και (ΕΕ) αριθ. 1239/2013. Σε όλα τα μέρη δόθηκε επίσης προθεσμία εντός της οποίας θα μπορούσαν να διατυπώσουν παρατηρήσεις σχετικά με την κοινοποίηση. Κανένα μέρος δεν διατύπωσε παρατηρήσεις.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΚ) αριθ. 1225/2009,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της εκτελεστικής απόφασης 2013/707/ΕΕ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Ιουνίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 188 της 18.7.2009, σ. 93.
   
      (3)  Εκτελεστικός κανονισμός (ΕΕ) αριθ. 1238/2013 του Συμβουλίου, της 2 Δεκεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών), καταγωγής ή προέλευσης Λαϊκής Δημοκρατίας της Κίνας (ΕΕ L 325 της 5.12.2013, σ. 1).
   
      (4)  Εκτελεστικός κανονισμός (ΕΕ) αριθ. 1239/2013 του Συμβουλίου της 2ης Δεκεμβρίου 2013 για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (ΕΕ L 325 της 5.12.2013, σ. 66).
   
      (5)  Εκτελεστική απόφαση 2013/707/ΕΕ της Επιτροπής, της 4ης Δεκεμβρίου 2013, για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων (ΕΕ L 325 της 5.12.2013, σ. 214).
   
      (6)  Συγκεκριμένα, των εταιρειών: Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      ΠΑΡΑΡΤΗΜΑ
      Το παράρτημα I της εκτελεστικής απόφασης 2013/707/ΕΕ τροποποιείται ως εξής:
      
                  1.
               
               
                  Η εγγραφή για τον πρόσθετο κωδικό TARIC B850 αντικαθίσταται από το ακόλουθο κείμενο:
                  
                              «Konca Solar Cell Co., Ltd
                              Suzhou GCL Photovoltaic Technology Co., Ltd
                              Jiangsu GCL Silicon Material Technology Development Co., Ltd
                              Jiangsu Zhongneng Polysilicon Technology Development Co. Ltd
                              GCL-Poly (Suzhou) Energy Limited
                              GCL-Poly Solar Power System Integration (Taicang) Co. Ltd
                              GCL SOLAR POWER (SUZHOU) LIMITED
                              GCL Solar System (Suzhou) Limited
                              GCL System Integration Technology Co., Ltd.
                           
                           
                              B850 »
                           
                        
            
                  2.
               
               
                  Η εγγραφή για τον πρόσθετο κωδικό TARIC B872 αντικαθίσταται από το ακόλουθο κείμενο:
                  
                              «Shanghai Chaori Solar Energy Science & Technology Co. Ltd
                           
                           
                              B872 »